De luni poți merge la teatru. Vezi lista de săli de spectacol redeschise de Primăria Capitalei.
Gabriela Firea a anunțat sâmbătă că, începând de luni, teatrele și instituțiile de spectacol administrate de Primăria Capitalei se redeschid pentru public. "Cultura este esențială pentru viața unui oraș“, spune Firea. Vezi lista de teatre redeschise și locurile disponibile.
"Cultura este esențială pentru viața unui oraș așa că am decis, împreună cu managerii teatrelor din București, reluarea treptată a spectacolelor cu public, acest anunț fiind așteptat de sute de artiști și mii de bucureșteni. Bucureștiul are la dispoziție, pentru desfășurarea activităților culturale, peste 10.000 de locuri în sălile de spectacol, iar criza sanitară a blocat accesul publicului la reprezentațiile teatrelor. Pentru reluarea evenimentelor, fiecare instituție de spectacol își va lua toate măsurile necesare de siguranță pentru artiști și spectatori, iar programarea spectacolelor va ține cont, în permanență, de evoluția epidemiologică în plan local și de măsurile ce sunt necesare, conform reglementărilor în vigoare, astfel încât să nu existe riscuri de infectare a participanților la manifestări", a afirmat Gabriela Firea. Sălile de spectacol în care își desfășoară activitatea instituțiile publice de cultură bucureștene sunt următoarele: